Δημήτρης Κατσίβελης

Ο **Δημήτριος Κατσίβελης** (Θέρμη, 1 Οκτωβρίου 1991) είναι Έλληνας διεθνής επαγγελματίας καλαθοσφαιριστής, ο οποίος αγωνίζεται ως πόιντ γκαρντ/σούτινγκ γκαρντ για την Α.Ε.Κ.   

## Σταδιοδρομία
Ξεκίνησε την αγωνιστική του πορεία στην ομάδα του Μαντουλίδη, με την οποία πραγματοποίησε το ντεμπούτο του στη Β' Εθνική κατά την περίοδο 2009-10. 

Κατά την αγωνιστική περίοδο 2010-11 υπέγραψε συμβόλαιο με την ομάδα του Ολυμπιακού. Στους ερυθρόλευκους παρέμεινε πέντε χρόνια, κατακτώντας συνολικά πέντε τίτλους. 

Aπό το καλοκαίρι του 2015 μέχρι το 2016 αγωνίστηκε για την ομάδα της Α.Ε.Κ. Το καλοκαίρι του 2016 υπέγραψε συμβόλαιο με την ομάδα της Αστάνα από το Καζακστάν, με την οποία κατέκτησε το νταμπλ του 2017. 

Το καλοκαίρι του 2017 κλήθηκε στην προετοιμασία της ΤΣΣΚΑ Μόσχας και έκανε καλές εμφανίσεις. Τον Οκτώβριο του 2017 υπέγραψε συμβόλαιο ενός μήνα με τον Π.Α.Ο.Κ. με την προοπτική ανανέωσής έως το τέλος της αγωνιστικής περιόδου. Τελικά στις 4 Νοεμβρίου αποφασίστηκε η παραμονή του στην ομάδα μέχρι το τέλος της αγωνιστικής περιόδου. Τη σεζόν 2017-18 είχε 7.2 πόντους, 3 ριμπάουντ, 2.8 ασίστ και 0.9 κλεψίματα κατά μέσο όρο, αγωνιζόμενος 24 λεπτά ανά αγώνα στο Πρωτάθλημα Ελλάδας, ενώ είχε 7.1 πόντους, 3.3 ριμπάουντ 3 ασίστ και 0.9 κλεψίματα κατά μέσο όρο, αγωνιζόμενος 23.5 λεπτά ανά αγώνα στο Μπάσκετμπολ Τσάμπιονς Λιγκ.

Το 2018, ανακοινώθηκε από τον Προμηθέα Πατρών. Με τον Προμηθέα αγωνίστηκε σε Μπάσκετμπολ Τσάμπιονς Λιγκ την πρώτη χρονιά ενώ την δεύτερη αγωνίστηκε στο Γιούροκαπ. Στις 16 Φεβρουαρίου 2020, έπαιξε στον τελικό του Κυπέλλου Ελλάδας ηττήθηκε όμως από την Α.Ε.Κ 61-57. Σε 15 ματς στο Γιούροκαπ μέτρησε 3.7 πόντους, 2.2 ριμπάουντ και 1.1 ασίστ, ενώ στο Πρωτάθλημα Ελλάδας είχε 6.5 πόντους, 1.9 ριμπάουντ και 2.5 ασίστ σε 18 συμμετοχές.

Τον Αύγουστο του 2020, συμφώνησε να επιστρέψει στην ομάδα της Α.Ε.Κ. Σε 28 αγώνες στο Πρωτάθλημα Ελλάδας είχε 5.8 πόντους, ενώ σε 10 αγώνες στο Μπάσκετμπολ Τσάμπιονς Λιγκ είχε 3.4 πόντους κατά μέσο όρο.

Στις 24 Ιουλίου 2021, ανακοινώθηκε από το Περιστέρι για την αγωνιστική περίοδο 2021-22. Στις 10 Οκτωβρίου 2021, έφτασε τους 1.000 πόντους στο 228ο παιχνίδι του στο Πρωτάθλημα Ελλάδας. Στις 18 Απριλίου 2022, τέθηκε εκτός ομάδας με τον σύλλογο να ανακοινώνει πως η εν λόγω απόφαση θα διαρκέσει μέχρι το τέλος της σεζόν. Φόρεσε 17 φορές τη φανέλα της ομάδας στο Πρωτάθλημα Ελλάδας και μέτρησε 6.7 πόντους, 3 ασίστ και 2.1 ριμπάουντ έχοντας 47% στα δίποντα και 35% στα τρίποντα.

Στις 25 Αυγούστου 2022, συμφώνησε με τον Κολοσσού Ρόδου. Στις 8 Ιανουαρίου 2023 κόντρα στο Λαύριο πραγματοποίησε εξαιρετική εμφάνιση με 21 πόντους (7/8 δίποντα, 1/3 τρίποντα, 4/6 βολές) 6 ριμπάουντ, 6 ασίστ, 4 κερδισμένα φάουλ, 2 φάουλ εναντίον, 3 κλεψίματα και ένα λάθος συγκεντρώνοντας 30 βαθμούς αξιολόγησης. Στις 5 Μαρτίου 2023 κόντρα στον Ολυμπιακό, μπήκε στην 80άδα των παικτών με τις περισσότερες συμμετοχές στο επαγγελματικό Πρωτάθλημα Ελλάδας, έχοντας 259. Τη σεζόν 2022-23, είχε 7.8 πόντους και 3.8 ασίστ κατά μέσο όρο.

Στις 29 Ιουνίου 2023, συμφώνησε με τον Άρη Θεσσαλονίκης. Τη σεζόν 2023-24, μέτρησε 3.9 πόντους και 1.5 ασίστ σε 15′ συμμετοχής στο Πρωτάθλημα Ελλάδας ενώ παρόμοια ήταν τα νούμερά του και στο Γιούροκαπ με 3.7 πόντους, 1.1 ριμπάουντ και 1.3 ασίστ σε 15.2 λεπτά ανά αγώνα.

Στις 26 Ιουνίου 2024, ανακοινώθηκε η επιστροφή του στον Π.Α.Ο.Κ. με μονοετές συμβόλαιο. Τη σεζόν 2024-25, είχε 9.3 πόντους, 3.7 ριμπάουντ και 3.9 ασίστ ανά 23.8 λεπτά ανά αγώνα σε 19 αγώνες στο Πρωτάθλημα Ελλάδας και 9.4 πόντους, 4.3 ριμπάουντ και 3.5 ασίστ ανά 22.9 λεπτά ανά αγώνα σε 16 αγώνες του FIBA Europe Cup.

Στις 4 Ιουλίου 2025, ανακοινώθηκε η επιστροφή του στην Α.Ε.Κ. με διετές συμβόλαιο.

## Τίτλοι

### Συλλογικοί

#### [[Ολυμπιακός (καλαθοσφαίριση)|Ολυμπιακός]]
* 2x Ευρωλίγκα: (2012, 2013)
* 2x Πρωταθλήματα Ελλάδας: (2012, 2015)
*Διηπειρωτικό Κύπελλο: (2013)

#### Αστάνα
* Πρωτάθλημα Καζακστάν: (2017)
* Κύπελλο Καζακστάν: (2017)

### Ατομικοί

*Ελληνικό All-Star Game: (2020)
*2x Ελληνικό All Star Game νέων: (2011, 2013)

### [[Εθνική ομάδα καλαθοσφαίρισης Ελλάδας|Εθνική Ελλάδας]]
* 2008 Χρυσό μετάλλιο στο Ευρωπαϊκό Πρωτάθλημα Εφήβων
* 2009 Αργυρό μετάλλιο στο Παγκόσμιο Πρωτάθλημα Νέων
* 2010 Αργυρό μετάλλιο στο Ευρωπαϊκό Πρωτάθλημα Νέων
* 2025 χάλκινο μετάλλιο στο Ευρωπαϊκό Πρωτάθλημα Ανδρών

## Παραπομπές


## Εξωτερικοί σύνδεσμοι

* 
* 
*  Δημήτρης Κατσίβελης, στατιστικά στην επίσημη ιστοσελίδα του Ευρωπαϊκού Πρωταθλήματος Καλαθοσφαίρισης Under-20 2010.

Κατηγορία:Έλληνες καλαθοσφαιριστές
Κατηγορία:Πόιντ γκαρντ
Κατηγορία:Σούτινγκ γκαρντ
Κατηγορία:Καλαθοσφαιριστές Εθνικής Ελλάδας Κ16
Κατηγορία:Καλαθοσφαιριστές Εθνικής Ελλάδας Κ18
Κατηγορία:Καλαθοσφαιριστές Εθνικής Ελλάδας Κ19
Κατηγορία:Καλαθοσφαιριστές Εθνικής Ελλάδας Κ20
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές Μαντουλίδη
Κατηγορία:Καλαθοσφαιριστές Β΄ Εθνικής Ελλάδας
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Α1 Εθνικής Ελλάδας
Κατηγορία:Καλαθοσφαιριστές ΑΕΚ
Κατηγορία:Καλαθοσφαιριστές ΜΚ Αστάνα
Κατηγορία:Καλαθοσφαιριστές VTB Λίγκα
Κατηγορία:Έλληνες καλαθοσφαιριστές στο εξωτερικό
Κατηγορία:Καλαθοσφαιριστές ΠΑΟΚ
Κατηγορία:Καλαθοσφαιριστές Προμηθέα Πατρών
Κατηγορία:Καλαθοσφαιριστές Περιστερίου
Κατηγορία:Καλαθοσφαιριστές Κολοσσού Ρόδου
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Ευρωμπάσκετ 2025